Diari Oficial de la Generalitat Valenciana


Sumari del DOGV 6272, del 21-05-2010 (2010/5340)

Bases i convocatòria per a la provisió en propietat d'una plaça d'auxiliar administratiu, mitjançant concurs oposició.
----------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5340


Data del document
:   30-04-2010

Organisme emissor
:   Ajuntament de la Llosa de Ranes

Tipus de document
:   Anunci

Descriptors 

:   * Llosa de Ranes, la
    * concurs administratiu

Bases i convocatòria per a la provisió en propietat d'una plaça d'auxiliar administratiu, mitjançant concurs oposició. [2010/5340]  
Mitjançant la Resolució de l'Alcaldia, de data 29 d'abril de 2010, es van aprovar les bases i la convocatòria per a la provisió en propietat d'una plaça d'auxiliar administratiu de l'Ajuntament de la Llosa de Ranes, mitjançant concurs oposició.  
S'adjunten les bases reguladores que regiran la convocatòria:  
Primera. Objecte de la convocatòria  
És objecte de la present convocatòria la provisió mitjançant concurs oposició lliure d'una plaça d'auxiliar administratiu, grup C2 (conformement a la Llei 7/2007, de 12 d'abril, de l'Estatut Bàsic de l'Empleat Públic), pertanyent a l'oferta d'ocupació pública 2009, les característiques del qual són les següents, segons consta a la relació de llocs de treball aprovada per este Ajuntament en la sessió plenària de data 30 d'abril de 2008:  
«Lloc de treball: 4  
Auxiliar administratiu.  
Grup de titulació segons l'article 76 de la Llei 7/2007, de 12 d'abril, C, subgrup C2, equivalent al grup D de l'article 25 de la Llei 30/1984.  
Lloc RLT Ajuntament: 4.  
Servici al qual s'adscriu el lloc: tributs, contractació.   
Naturalesa del lloc: funcionari propi.  
Escala: administració general.  
Subescala: auxiliar.  
Requisits: estar en possessió del títol de graduat en Educació Secundària Obligatòria.  
Complement de destí: 16.  
Complement específic: 3.166,66 €.  
Funcions tasques del lloc de treball:   
Responsabilitat general: realitzar tasques de suport administratiu en relació amb els expedients administratius de caràcter tributari, sota la supervisió de la Intervenció.   
En relació amb el contingut del lloc li corresponen les funcions següents:  
· Col·laboració en la gestió i tramitació del Cadastre d'urbana i rústica.   
· Col·laboració amb els servicis jurídics de l'Ajuntament en l'elaboració de les ordenances fiscals reguladores dels distints tributs, així com dels informes economicofinancers que han d'incorporar-se als expedients de creació i modificació de les taxes municipals.  
· Formació i manteniment dels padrons fiscals, així com liquidació dels tributs que es gestionen a través d'instruments de cobrament col·lectius.  
· Liquidació de l'impost sobre l'increment del valor dels terrenys de naturalesa urbana.  
· Tramitació i gestió de les altes, baixes i liquidació de les ocupacions de via pública, ocupacions per taules i cadires, així com del mercat municipal.  
· Col·laboració amb el Cadastre per a l'elaboració dels padrons fiscals de l'impost de béns immobles.  
· Emissió d'instruments de cobrament derivats dels tributs que es gestionen per padró.  
· Remissió d'anuncis als diaris que siguen preceptius.  
· Col·laboració en la resolució dels recursos i reclamacions que s'interposen en relació amb les matèries assignades al lloc -actes dictats en via de gestió tributària.  
· Col·laboració en l'elaboració del pressupost municipal en matèria d'ingressos.  
· Suport en la tramitació, sota la supervisió de la secretaria dels expedients de contractació i en concret publicacions, notificacions, informació de les licitacions, recollida de pliques, preparació de diligències, validacions -  
· Atenció al públic.  
· Qualsevol altra funció que se li encomane.  
El contingut de les funcions descrites inclou:   
· L'assistència a regidories en l'àmbit de les seues funcions.   
· La confecció de notificacions i publicacions necessàries, així com l'enviament, la realització de còpies i l'arxiu de documentació.   
Segona. Condicions generals  
A les presents proves selectives se'ls aplicarà el Decret 33/1999, de 9 de març, pel qual s'aprova el Reglament de Selecció de Personal en l'àmbit d'aplicació de la Llei de Funció Pública Valenciana; la Llei 7/1985, de 2 d'abril, reguladora de les Bases de Règim Local; la Llei 30/1984, de 2 d'agost, de Mesures per a la Reforma de la Funció Pública: el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refòs de la Llei de Funció Pública Valenciana; el Reial Decret Legislatiu 781/1986, de 18 d'abril, pel qual s'aprova el Text Refòs de les disposicions vigents en matèria de règim local; el Reial Decret 896/1995, de 7 de juny, pel qual s'aproven les regles bàsiques i programes mínims del procediment de selecció dels funcionaris de l'administració local, les bases de la present convocatòria i, supletòriament, el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, així com les normes generals que hi siguen aplicables.  
L'adjudicació de la plaça a l'aspirant que supere el procés selectiu s'efectuarà d'acord amb la puntuació obtinguda a la fase d'oposició i a la fase de concurs, i la condició jurídica serà la corresponent del lloc a ocupar.  
Tercera. Requisits dels aspirants  
- Tenir la nacionalitat espanyola de qualsevol dels estats membres de la Unió Europea o d'aquells estats membres, que en virtut dels tractats internacionals celebrats per la Unió Europea i ratificats per Espanya, siga aplicable la lliure circulació de treballadors; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del cònjuge menors de 21 anys o majors de dita edat que visquen a càrrec seu, de conformitat amb la Llei 17/1993. Igualment les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació de treballadors, en els termes de l'apartat 1 de l'article 57 de la Llei 7/2007, de 12 d'abril, de l'Estatut de l'Empleat Públic.  
- Posseir la capacitat funcional per al desenvolupament de les tasques.  
- Tenir complits 16 anys i no excedir, en el seu cas, de l'edat màxima de jubilació forçosa.  
- No haver sigut separat mitjançant expedient disciplinari del servici de qualsevol de les administracions públiques ni trobar-se inhabilitat penalment per a l'exercici de funcions públiques.  
- Estar en possessió de la titulació d'Educació Secundària Obligatòria o equivalent, o en condicions d'obtindre-la en la data que finalitze el termini de presentació d'instàncies.  
   
Quarta. Presentació d'instàncies  
Les instàncies per prendre part en la present convocatòria es dirigiran a l'alcalde president de l'Ajuntament de la Llosa de Ranes, i s'hi pot utilitzar la instància model que es facilitarà a les dependències municipals. Les instàncies es presentaran al Registre General de l'Ajuntament de la Llosa de Ranes, durant un termini de 20 dies naturals, a partir del següent al de la publicació de l'extracte d'aquesta convocatòria en el Butlletí Oficial de l'Estat.  
A la instància s'acompanyarà una fotocòpia de l'ingrés bancari al compte bancari número de Bancaixa 5252-7462-50-3601874289, efectuat directament o per transferència, de l'import dels drets d'examen, que es fixen en 50 euros. Podrà acompanyar-se, en el seu cas, una còpia del gir postal o telegràfic del seu abonament. En la còpia del resguard haurà de fer-se constar la convocatòria a què pertoque l'ingrés. Els citats drets d'examen sols seran tornats a aquells que no siguen admesos al procediment selectiu per la manca d'algun dels requisits exigits per a prendre-hi part.  
Cinquena. Admissió dels aspirants  
Per a ser admés a les proves selectives serà suficient que els aspirants manifesten en les instàncies reunir totes i cadascuna de les condicions exigides referides a la data d'expiració del termini de presentació d'instàncies i haver abonat els drets d'examen, amb el justificant de l'ingrés. Expirat el dit termini, mitjançant una resolució es declararà aprovada provisionalment la llista d'admesos i exclosos. Esta resolució, que es publicarà en el Butlletí Oficial de la Província de València, indicarà un termini de 10 dies per a l'esmena de defectes pels aspirants exclosos i per presentar qualsevol reclamació pertinent pels interessats. Els errors de fet podran esmenar-se en qualsevol moment, d'ofici o a petició de l'interessat. Si no es produira cap reclamació o petició d'esmena, la resolució provisional esdevindrà definitiva automàticament. D'altra banda, una vegada resoltes les reclamacions i les esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València, i indicarà la data, el lloc i l'hora de l'inici del primer exercici, així com l'ordre d'intervenció dels aspirants, que serà per la lletra «Z», d'acord amb el resultat del sorteig públic que es va realitzar a l'efecte, publicat en el Diari Oficial de la Comunitat Valenciana número 5755, de 5 de maig de 2008. La publicació d'aquesta resolució serà determinant dels terminis a efectes de possibles impugnacions o recursos.  
Sisena. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i no podran ostentar esta en representació o per compte d'un altre.  
El tribunal qualificador que és constituirà per a valorar el procés selectiu estarà integrat pels següents membres:  
President (titular): el secretari interventor de la corporació.   
President (suplent): el funcionari o funcionària de l'administració general de l'Estat, Generalitat Valenciana o de l'administració local, pertanyent a un grup de titulació d'igual o superior categoria, en qui delegue el president titular.   
Secretari (titular): un funcionari o funcionària de l'administració general de l'Estat, Generalitat Valenciana o de l'administració local, pertanyent a un grup de titulació d'igual o superior categoria, designat per l'alcalde president.   
Secretari (suplent): un funcionari o funcionària de l'administració general de l'Estat, Generalitat Valenciana o de l'administració local, pertanyent a un grup de titulació d'igual o superior categoria, designat per l'alcalde president.  
Vocals (titular): un representant de la administració de la Generalitat Valenciana designat per la Conselleria de Solidaritat i Ciutadania, pertanyent a la mateixa àrea de coneixements i al mateix grup de titulació.  
Vocal (suplent): un representant de la Administració de la Generalitat Valenciana designat per la Conselleria de Solidaritat i Ciutadania, pertanyent a la mateixa àrea de coneixements i al mateix grup de titulació.  
Vocal (titular): un funcionari o funcionària de l'administració general de l'Estat, Generalitat Valenciana o de l'administració local, pertanyent a un grup de titulació d'igual o superior categoria, designat per alcalde president.  
Vocal (suplent): un funcionari o funcionària de l'administració general de l'Estat, Generalitat Valenciana o de l'administració local, pertanyent a un grup de titulació d'igual o superior categoria, designat per l'alcalde president.  
Vocal (titular): un secretari interventor titular d'este lloc en algun dels municipis de la província de València, designat per l'alcalde president.  
Vocal (suplent): un secretari interventor titular d'este lloc en algun dels municipis de la província de València, designat per l'alcalde president.  
Podran nomenar-se assessors del tribunal per a la prova de valencià. El seu nomenament haurà de fer-se públic juntament amb el del tribunal.   
La designació dels membres del tribunal i dels assessors es farà pública al tauler d'edictes de l'Ajuntament, juntament amb la resolució definitiva d'admesos i exclosos.  
El tribunal no podrà actuar sense l'assistència de més de la meitat dels seus membres titulars o suplents indistintament.  
El tribunal podrà acordar la incorporació d'assessors especialistes per a tots o alguna de les proves, els quals es limitaran únicament a assessorar en la valoració dels exercicis. El seu nomenament, si s'escau, es publicarà conjuntament amb la resta dels membres del tribunal.  
Els membres del tribunal podran abstindre's o ser recusats quan concórreguen les causes previstes legalment per a això als efectes d'allò disposat a l'annex del Reial Decret 462/2002, de 24 de maig.  
El tribunal que actua en aquesta prova tindrà la categoria de tercera de les recollides en aquell, tant respecte dels assistents dels membres del tribunal com dels seus assessors i col·laboradors.  
Setena. Inici i desenvolupament de l'oposició  
El sistema de selecció dels aspirants constarà de dos fases:  
- Oposició.  
- Concurs.  
7.1. Fase d'oposició.  
La fase d'oposició constarà de les següents proves de caràcter obligatori:  
1. Primer exercici: obligatori i eliminatori.  
Consistirà en la realització d'una prova de coneixements referits als continguts del programa que figura en l'annex a través d'un qüestionari de 50 preguntes. El tribunal fixarà amb antelació suficient la duració de la prova, que no podrà ser inferior a 60 minuts. Adoptarà la forma de test amb quatre respostes alternatives, de les quals només una serà la correcta. Per a la correcció d'esta prova es tindrà en compte els criteris següents:  
Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent:  
Puntuació = ((nre. encerts) - (nre. errors/3)) x 10  
(nre. preguntes)  
Aquest exercici es puntuarà de 0 a 10 punts, i caldrà per a aprovar obtenir un mínim de 5 punts.  
2. Segon exercici: obligatori i eliminatori.  
Consistirà a desenvolupar per escrit, durant un període màxim de 90 minuts, un tema d'entre dos triats a l'atzar, entre els continguts a l'annex a la convocatòria.  
Este tema serà llegit en sessió pública davant del tribunal, que podrà formular les preguntes o els aclariments que sobre els quals jutgen oportuns. Es valorarà la claredat de les idees i el coneixement sobre els temes exposats.  
Aquest exercici es valorarà de 0 a 10 punts, i seran eliminats els aspirants que no aconseguisquen una puntuació mínima de 5 punts.  
3. Tercer exercici: obligatori i eliminatori  
Consistirà en la realització d'un exercici pràctic que serà plantejat en el moment de l'examen pel tribunal relacionat amb les tasques habituals que desenvolupa un funcionari auxiliar en el seu lloc de treball. Es podrà resoldre l'exercici amb l'ordinador, amb motiu d'apreciar la capacitat dels aspirants per a la resolució de conflictes, composició, modificació i correcció de documents, basat en la tècnica de tractament de textos Word, Excel, de Microsoft Office.  
La duració màxima serà de 60 minuts.  
Aquest exercici es valorarà de 0 a 10 punts, i seran eliminats els aspirants que no aconseguisquen una puntuació mínima de 5 punts.  
7.2. Fase de concurs.  
Consistirà en la valoració dels mèrits dels aspirants que hagen superat la fase d'oposició, fins a un màxim de 10 punts, de conformitat amb els criteris següents:  
7.2.1. Coneixements de valencià: per coneixements de valencià, que s'acreditaran per mitjà de certificats oficials administratius de coneixements de valencià expedits per la Junta Qualificadora de Coneixements del Valencià, fins a 1 punt, d'acord amb el barem següent:  
- Coneixements orals: 0,20 punts.  
- Coneixements de grau elemental: 0,60 punts.  
- Coneixements de grau mitjà: 0,80 punts.  
- Coneixements de grau superior: 1,00 punts.  
En el cas que un aspirant presente més d'un certificat, només es puntuarà, una sola vegada, el certificat que supose major puntuació.  
7.2.2. Experiència: es valoraran, fins a un màxim de 9 punts, a raó de:  
- Per haver treballat com a empleat d'una entitat local, en l'exercici de llocs de treball de l'escala d'administració general: 0,20 punts per mes complet de servici, fins a un màxim de 7 punts.  
- Per experiència com a empleat d'una altra administració pública, en l'exercici de llocs de treball de l'escala d'administració general: 0,10 punts per mes complet de servicis, fins a un màxim de 2 punts.  
Únicament es computarà l'experiència acumulada durant els quatre anys immediatament anteriors a la finalització del termini de presentació d'instàncies. Per al seu còmput caldrà aportar un certificat de què resulte l'experiència al·legada, expedida per l'administració en què es va exercir el lloc de treball. Es computaran els servicis reconeguts a l'empara del que disposa la Llei 70/1978, de 26 de desembre, de Reconeixement de Servicis Previs en l'Administració Pública. No es tindran en compte aquells servicis que s'hagen prestat simultàniament amb altres ja al·legats.  
7.2.3. Formació i perfeccionament: es valorarà, fins a un màxim de 2 punts, l'assistència a cursos vinculats amb la plaça convocada. La valoració de cada curs s'efectuarà en funció de la seua duració, d'acord amb l'escala següent:  
- De 20 a 25 hores: 0,20 punts.  
- De 26 a 50 hores: 0,25 punts.   
- De 51 a 75 hores: 0'30 punts.   
- De 76 a 100 hores: 0,35 punts.  
- Més de 100 hores: 0,40 punts.  
Per a la valoració dels mèrits en esta fase de concurs es tindran en consideració les premisses següents:  
1. En el cas que, a la vista del resultat de la fase d'oposició, la fase de concurs no poguera alterar el resultat final del procés de selecció, el tribunal declararà la innecessarietat de procedir a la valoració de mèrits de la fase de concurs i passarà directament a formular proposta de resolució a l'Alcaldia.  
2. Tots els mèrits hauran d'acreditar-se documentalment o per mitjà de fotocòpies degudament confrontades amb l'original pel mateix Ajuntament.  
3. Els cursos només es valoraran si van ser convocats o organitzats per l'administració de l'Estat, de les comunitats autònomes o de les entitats locals, la universitat, instituts o escoles oficials de formació de funcionaris o col·legis oficials. O altres entitats o centres docents públics o privats dels previstos en la Llei Orgànica 8/1985, de 3 de juliol, reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat o inclosos en els plans de formació contínua dirigits a empleats del sector públic.  
4. Aquelles activitats de naturalesa diferent dels cursos, com ara jornades, trobades, debats o altres d'anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
7.2.4. Només es valoraran aquells mèrits de què se siga titular a la data en què finalitze el termini de presentació d'instàncies.  
Així mateix, en qualsevol moment del procés selectiu, els aspirants podran ser requerits pels membres del tribunal amb la finalitat d'acreditar la seua identitat.  
Una vegada iniciades les proves no serà necessària la publicació dels successius anuncis al Butlletí Oficial de la Província de València i en el Diari Oficial de la Comunitat Valenciana, i serà suficient la seua publicació al tauler d'anuncis de l'Ajuntament amb 72 hores d'antel·lació.  
La puntuació total de les proves vindrà determinada per la suma de les puntuacions obtingudes en la fase d'oposició.  
La correcció i qualificació dels exercicis escrits, sempre que siga possible, es farà de manera anònima, i s'utilitzaran sempre sistemes que garantisquen l'objectivitat en les puntuacions atorgades i l'anonimat dels aspirants.  
Vuitena. Relació d'aprovats, presentació de documents i nomenament  
La puntuació obtinguda en el concurs oposició, que serà la suma de les puntuacions obtingudes en els exercicis de la fase d'oposició, més els punts obtinguts en la fase de concurs, determinarà la qualificació final en virtut de la qual el tribunal formularà una proposta de selecció.  
Relació definitiva dels aspirants aprovats.  
Acabada la qualificació dels aspirants, es publicarà la relació d'aprovats per ordre de puntuació, i aquests no podran superar el nombre de places convocades, dintre dels límits establerts legalment.  
Els casos d'empat a la puntuació final entre dos o més aspirants es resoldran amb l'aplicació dels següents criteris:  
1. Amb la qualificació obtinguda al segon exercici.  
2. Amb la qualificació obtinguda al primer exercici.  
3 .Amb la qualificació obtinguda al tercer exercici.  
4. Per sorteig.  
Les llistes definitives es publicaran al tauler d'anuncis de l'Ajuntament i s'indicarà l'ordre de puntuació de l'oposició, sense que el tribunal puga declarar que ha superat el procés selectiu un nombre d'aspirants superior al de les places convocades.  
Presentació de documents.  
L'aspirant proposat per al nomenament presentarà al Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i requisits exigits en la convocatòria.  
La falta de presentació de la documentació dins del termini indicat, excepte en els casos de força major, o la presentació de documents de què es desprenga el no-compliment de les condicions generals de la convocatòria donarà lloc a la invalidesa de les actuacions de l'aspirant, i en el concernent a este, a la nul·litat subsegüent de les actes del tribunal, sense perjuí de les responsabilitats en què haja pogut incórrer.  
Nomenament.  
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província de València i procedirà al nomenament com a funcionari de carrera grup C2, sector administració general, a la persona que supere el procés selectiu.  
Novena. Incidències  
El tribunal queda autoritzat per a resoldre els dubtes que es presenten i prendre els acords necessaris per al correcte ordre del procés selectiu en tot allò no previst en les presents bases.  
Deu. Normativa i recursos  
La convocatòria es regirà, en el no previst per estes bases, per la normativa bàsica estatal sobre la funció pública continguda a l'Estatut Bàsic de l'Empleat Públic, Llei 7/2007 de 12 d'abril; en la Llei 30/84, de 2 d'agost, modificada per la Llei 22/93, de 29 de desembre; en el Text Refós aprovat pel Reial Decret Legislatiu 781/86, de 18 d'abril; Reial Decret 896/91, de 7 de juny; Reial Decret 364/95, de 10 de març, així com per la normativa autonòmica valenciana sobre funció pública; Text Refós, de 24 d'octubre de 1995; Decret 69/86, de 2 de juny, i la resta de normes reglamentàries.  
Contra les presents bases, l'acord aprovatori de les quals és definitiu en la via administrativa, els interessats legitimats podrà interposar un dels recursos següents:  
a) Amb caràcter potestatiu, un recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte d'estos en el Butlletí Oficial de l'Estat. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar un recurs contenciós administratiu, a la seua elecció, davant de la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a la seua elecció, davant de la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte en el Butlletí Oficial de l'Estat.  
Contra els actes administratius definitius que es deriven de les bases els interessats podran interposar els oportuns recursos en els casos i en la forma establits en la Llei 30/92, de Règim Jurídic de les Administracions Públiques i Procediment Administratiu Comú, i en la Llei 29/98, de 13 juliol, reguladora de la Jurisdicció Contenciosa Administrativa (Butlletí Oficial de l'Estat número 167, de 14 de juliol de 1998).  
Si tinguera entrada (al·legació, suggeriment, reclamació o petició de revisió) per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre aquestes en la següent sessió, i ho ressenyarà en la corresponent acta, tot això sense perjuí del que establix esta base 14 respecte a la interposició de recursos, que es regirà per les normes generals sobre procediment i règim jurídic de les administracions públiques.  
Onze. Publicació  
Les presents bases es publicaran en el Butlletí Oficial de la Província de València, en el Diari Oficial de la Comunitat Valenciana i l'anunci de la convocatòria, en extracte, en el Butlletí Oficial de l'Estat.  
ANNEX  
Temari  
Tema 1. La Constitució espanyola de 1978. Significat, estructura i contingut.  
Tema 2. Els drets i deures fonamentals dels ciutadans, les llibertats públiques i els principis rectors de la política social i econòmica de la Unió Europea. Protecció i suspensió dels drets fonamentals.  
Tema 3. La corona. Les funcions del rei.  
Tema 4 . El poder executiu. El Govern. Composició i funcions.  
Tema 5. El poder judicial.  
Tema 6. El poder legislatiu. Les Corts Generals.  
Tema 7. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional.  
Tema 8. L'Estatut d'Autonomia de la Comunitat Valenciana. Organització i competències de la Generalitat Valenciana.  
Tema 9. Fases del procediment administratiu general.  
Tema 10. Règim local espanyol. L'administració local en la Constitució espanyola.  
Tema 11. El municipi. Concepte i elements. El terme municipal. La població. L'empadronament.  
Tema 12. Organització i competències dels municipis.  
Tema 13. I Òrgans de govern municipal; l'alcalde: elecció, deures i atribucions. Els tinents d'alcalde.  
Tema 14. II Òrgans de govern municipal, l'ajuntament en ple: integració i funcions. La junta de govern local.  
Tema 15. Funcionament dels òrgans col·legiats locals. Convocatòria i ordre del dia: actes i certificats d'acords.  
Tema 16. La funció pública local i la seua organització.  
Tema 17. Drets i deures dels funcionaris. Dret de sindicació. Sistema retributiu. Règim disciplinari. Incompatibilitats. Situacions administratives. Seguretat Social.  
Tema 18. Potestat reglamentària de les entitats locals: ordenances i reglaments de les entitats locals. Classes. Procediment d'elaboració i aprovació.  
Tema 19. Els bens de les entitats locals.  
Tema 20. Principis generals i classes de contractes administratius en l'esfera local. La selecció del contractista. Contractes d'obres, de gestió dels serveis públics i de subministres. Drets i deures del contractista i de l'administració.  
Tema 21. L'acte administratiu. Concepte i elements. Classes, requisits: motivació i forma.  
Tema 22. Procediment administratiu local. Comunicacions i notificacions. Concepte de document. formació de l'expedient, registre de documentació. Registre general d'entrada i eixida de documents.  
Tema 23. Intervenció administrativa local en l'activitat privada. Procediment de concessió de llicències.   
Tema 24. Els pressupostos de les entitats locals. principis, integració i documents dels que consta. procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdit i altres figures. liquidació del pressupost.  
Tema 25. Hisendes locals. El principi de suficiència financera. Recursos financers de les corporacions locals. Classes.  
Tema 26. Règim normatiu, imposició, elaboració, aprovació i aplicació de les ordenances fiscals.  
Tema 27. Règim jurídic de la despesa pública local.  
Contra les presents bases, que esgoten la via administrativa, es podrà interposar pels interessats un recurs de reposició en el termini d'un mes davant de l'Alcaldia, previ al contenciós-administratiu, en el termini de dos mesos davant del Jutjat Contenciós Administratiu de València, a partir de l'endemà al de publicació del seu anunci en el Butlletí Oficial de la Província de València (article 46 de la Llei 29/1998, de 13 de juliol, reguladora de la Jurisdicció Contenciosa Administrativa).  
La Llosa de Ranes, 30 de abril de 2010.- El alcalde: Evarist Aznar Teruel.